Мы махуэхэм
ЩIышылэм и 14, щэбэт
МахуэгъэпсыжьымкIэ (Юлиан зэхилъхьамкIэ) ИлъэсыщIэм и япэ махуэщ
1700 гъэм Пётр Езанэм унафэ ищIащ европэ къэралхэм щыпсэухэм я щыгъынхэм хуэдэхэмкIэ Урысейм и пщы псоми захуэпэн хуейуэ.
1814 гъэм Санкт-Петербург къыщызэIуахащ Императорым и библиотекэр. Абы екIуалIэ хъунут апхуэдэ гупыж зыщI дэтхэнэри.
1921 гъэм Налшык къыщызэIуахащ къэрал библиотекэ.
1929 гъэм Москва областыр къызэрагъэпэщащ.
1980 гъэм ООН-м и Ассамблее Нэхъыщхьэм и зи мычэзу сессием щытепсэлъыхьащ советыдзэхэр Афганистаным зэрырашам икIи СССР-м ича лъэбакъуэмкIэ зэрымыарэзыр жаIащ.
Адыгэпщ, Урысейм и къэрал лэжьакIуэ, дзэ къулыкъущIэ Черкасский Дмитрий (Къанщауэ) къызэралъхурэ илъэс 437-рэ ирокъу.
Адыгэ тхакIуэ ЩакIуэ Талъостэн къызэралъхурэ илъэси 127-рэ ирокъу.
Совет тхакIуэ, Сталиным и цIэкIэ щыIа саугъэтыр зрата Рыбаков Анатолий (и унэцIэ дыдэр Наумовщ) къызэралъхурэ илъэси 106-рэ ирокъу.
Экономикэ щIэныгъэхэм я доктор, КъБКъУ-м и профессор Шэвлокъуэ Валентин и ныбжьыр илъэс 81-рэ ирокъу.
КъБР-м щIыхь зиIэ и артист, уэрэджыIакIуэ Уэтэр Анатолий къызэралъхурэ илъэс 76-рэ ирокъу.
Совет хоккеист, Олимп джэгухэм тIэунейрэ (1972, 1976 гъэхэм) щытекIуа, дуней псоми Европэми мызэ-мытIэу я чемпиону щыта Харламов Валерий къызэралъху-рэ илъэс 69-рэ ирокъу.
Педагогикэ щIэныгъэхэм я доктор, профессор, КъБР-м егъэджэныгъэмкIэ, щIэныгъэмрэ щIалэгъуалэм я IуэхухэмкIэ и министр Емуз Нинэ къыщалъхуа махуэщ.
УФ-м щIыхь зиIэ и артисткэ Самохинэ Аннэ къызэралъхурэ илъэс 54-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. ЩIыIэр махуэм градуси 3 — 1, жэщым градуси 5 — 4 щыхъунущ.
ЩIышылэм и 15, тхьэмахуэ
Википедием — ИнтернеткIэ къагъэсэбэп щIэнгъуазэм — лэжьэн щыщIидза махуэщ (2001 гъэм)
1897 гъэм Урысейм дыщэ ахъшэм щызекIуэу щIидзащ. Сомыр дуней псом валютэ нэхъ лъэщ дыдэ щыхъуат.
1934 гъэм Шэшэн-Ингуш автономнэ областыр къызэрагъэпэщащ.
1943 гъэм Пентагоныр — США-м зыхъумэжыныгъэмкIэ и министерствэм и унэр — ухуэн яухащ.
1955 гъэм Китайм и Iэтащхьэхэм унафэ къащтащ езыхэм я ядернэ Iэщэ ящIыным теухуауэ.
1992 гъэм Хорватиер къэрал щхьэхуэу къыщалъыта махуэщ
2006 гъэм Чилим щыяпэу а къэралым и президенту цIыхубз хахауэ щытащ. Ар Бачелет Мишелщ. 2014 гъэм и гъатхэпэм и 11-м ар етIуа- нэу а къулыкъум хахыжауэ мэлажьэ.
2011 гъэм Урысей Федерацэм СледствиемкIэ и комитетыр къызэрагъэпэщащ.
Франджы драматург-комедиограф, актёр Мольер Жан къызэралъхурэ илъэс 395-рэ ирокъу.
Урысей дипломат, драматург, усакIуэ Грибоедов Александр къызэралъхурэ илъэс 222-рэ ирокъу.
Адыгей усакIуэ, композитор, IуэрыIуатэдж Кубэ Шэбан къызэралъхурэ илъэси 127-рэ ирокъу.
Урыс усакIуэ, тхакIуэ, зэдзэкIакIуэ, критик Мандельштам Осип къызэралъхурэ илъэси 126-рэ ирокъу.
115-нэ Къэбэрдей-Балъкъэр шууей дивизэм и комиссару щыта, Лениным и цIэр зезыхьэ, Вагъуэ Плъыжь орденхэр зыхуагъэфэща Хьэтыкъуей Iэбубэчыр къызэралъхурэ илъэси 111-рэ ирокъу.
Къэбэрдей-Балъкъэрым и къэрал, жылагъуэ лэжьакIуэ Ахъуэхъу Аслъэнбий къызэралъхурэ илъэси 105-рэ ирокъу.
ПсыщIагъырыкIуэ кхъухьым и унафэщIу щыта, Совет Союзым и ЛIыхъужь Маринеско Александр къызэралъхурэ илъэси 104-рэ ирокъу.
Актёр, режиссёр, СССР-м и цIыхубэ артист, Хэку зауэшхуэм хахуэу хэта Весник Евгений къызэралъхурэ илъэс 94-рэ ирокъу.
США-м цIыху зэхэгъэж щымыгъэIэным и бэнакIуэ лъэщу, зи фэр фIыцIэхэм я къыщхьэщыжакIуэу щыта, Нобель и саугъэтым и лауреат Кинг Мартин Лютер къызэралъхурэ илъэс 88-рэ ирокъу.
Пшынауэ Iэзэ, Къэбэрдей-Балъкъэрым щIыхь зиIэ и артисткэ Бырмамыт Гуащэкъарэ къызэралъхурэ илъэс 85-рэ ирокъу.
КъШР-м щэнхабзэмкIэ щIыхь зиIэ и лэжьакIуэ, тхакIуэ, IуэрыIуатэдж, жылагъуэ лэжьакIуэ Шэрджэс Алий и ныбжьыр илъэс 81-рэ ирокъу.
«Адыгэ псалъэ» газетым и корректор Щоджэн Иннэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. ЩIыIэр махуэм градуси 3 — 1, жэщым градуси 5 — 4 щыхъунущ.
ЩIышылэм и 16, блыщхьэ
Ливерпуль къалэм (Инджылыз) щыщ «Битлз» гуп цIэрыIуэм и махуэщ
1922 гъэм Балъкъэрыр Горскэ АССР-м къыхэкIащ икIи Къэбэрдей-Балъкъэр автоном областыр РСФСР-м хэту къэхъуащ.
1963 гъэм Совет Союзым и УнафэщI Хрущёв Никитэ дуней псом хэIущIыIу щищIащ СССР-м водороднэ бомбэ зэриIэр. Абы мегатоннищэ и лъэщагът.
Биологие щIэныгъэхэм я доктор, КъБКъУ-м и профессор, КъБР-м, УФ-м щIэныгъэхэмкIэ щIыхь зиIэ я лэжьакIуэ, Урысей Академием и член-корреспондент Тембот Аслъэнбий къызэралъхурэ илъэс 85-рэ ирокъу.
Актёр, Ленин и саугъэтыр зрата, СССР-м и цIыхубэ артист Лановой Василий и ныбжьыр илъэс 83-рэ ирокъу.
Пшынауэ, УФ-м щIыхь зиIэ и артист, АР-м и цIыхубэ артист ЛIыцIэрыIуэ Ким и ныбжьыр илъэс 74-рэ ирокъу.
УэрэджыIакIуэ Къашыргъэ Мухьэмэд и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. ЩIыIэр махуэм градуси 2 — 1, жэщым градуси 5 — 4 щыхъунущ.
